1O tla etsa aletare ya sefate sa leoka; bolelele ba yona e be tswe tse hlano, bophara ba yona e be tswe tse hlano. Aletare e be le mahlakore a mane a lekanang, mme bophahamo ba yona e be tswe tse hlano. 2Dintlheng tse nne tsa aletare o tle o etse dinaka; naka tseo di tswe ho yona, mme o tle o e manehe ka koporo. 3O tla etsa dipitsana tsa yona tsa molora, le dikgarafu, le mehope, le difereko, le dipitsa tsa mashala; mesebetsi yohle ya yona o e etse ka koporo. 4O tla e etsetsa rostere ya koporo; rostereng eo o tla etsa mehwele e mene ya koporo dintlheng tse nne tsa yona; 5o e kenye tlasa moseho wa aletare, mme e fihle mahareng a aletare. 6O tla etsetsa aletare mejaro, mejaro ya sefate sa leoka, mme o e manehe ka koporo. 7Mejaro e tle e kenngwe mehweleng. Mejaro eo e tla ba mahlakoreng a aletare, mohla e jarwang. 8O tla e etsa sekoti kahare, ka dipolanka, kamoo o e bontshitsweng thabeng kateng; e ke e etswe jwalo.